דינה בליי-שור

דינה בליי-שור (נולדה ב-3 בדצמבר 1957) היא שחקנית ישראלית.

ביוגרפיה
דינה בליי נולדה וגדלה בבואנוס איירס, ארגנטינה. בהיותה בת ארבע עשרה הצטרפה לחוג הנוער של התיאטרון היהודי-קומוניסטי בבואנוס איירס (IFT). המורה הראשון שלה היה גיירמו בטגליה, מגדולי שחקני התיאטרון והקולנוע בארגנטינה באותה עת, ממנו שמע לראשונה על שיטת העבודה של סטניסלבסקי, על שייקספיר ועל התיאטרון היווני העתיק.

עלתה לישראל לבדה ב-1976, ולאחר שסיימה בגרות בתיכון החקלאי כפר סילבר, התיישבה בקיבוץ געתון, בו התגוררה שבע שנים.

למדה משחק בהדרכת הבמאית הלנה קורקין בחוג לתיאטרון של בימת הקיבוץ (1982-1980). למדה משחק והוראת תיאטרון בסמינר הקיבוצים (1985-1982). בין המורים שהשפיעו על עבודתה: חנן שניר, רנה ירושלמי, מימי ויזנברג, גזה פרטוש ושמוליק שילה (מנהל החוג לדרמה של סמינר הקיבוצים באותם הימים). במהלך הקריירה בליי השתתפה בסדנאות רבות ולמדה אמנות הקול אצל מרדית מונק מארצות הברית ופסיכודרמה אצל הניה ארצי (שניהם ב-1986), תיאטרון הנו אצל קזואו אונו מיפן ותנועה אצל רות זיו אייל (שניהם ב-1987), מסיכות של קומדיה דל'ארטה אצל ז'ילברטו טופאנו מאיטליה (1988), תיפוף וכלי הקשה אצל קאי אקומורה מיפן (1989) ותיפוף, שירה וריקוד אפריקאיים אצל מאירה אשר (1993). סדנת משחק אצל מייקל אלפרדס (2000).

מייד בתום לימודיה הזמינה אותה הבמאית רנה ירושלמי לשחק בתיאטרון חיפה. שם גילמה את דמותו של נער שתקן התלוי באימו במחזה "שש נפשות מחפשות מחבר" מאת לואיג'י פיראנדלו. תפקידה השני היה במחזה "חפצים" מאת א.ב. יהושע בו גילמה את דמותה של עוזרת בית ערביה. היא נשארה בתיאטרון חיפה ארבע עונות. בין השאר שיחקה בו בתפקיד חנה בלצר, מתורגמנית רוסיה במחזה "כשהיא רוקדת" מאת מרטין שרמן, הדודה ב"שידוכין" מאת גוגול והאם ב"סינדרום ירושלים" מאת יהושוע סובול.

ב-1989 גילמה את תפקיד אופליה ב"המלט" במסגרת תיאטרון הקאמרי ואנסמבל עיתים בבימויה של רנה ירושלמי, לצידו של שולי רנד בתפקיד המלט, הפקה שהייתה בסיבוב הופעות ברחבי תבל. מאוחר יותר שיחקה בליי בעוד שלוש הפקות בבימויה של רנה ירושלמי: בתפקיד הדוקטור המרושע ב"וויצק" מאת גאורג ביכנר, ובהצגות "ויאמר" וב"ויאמר וילך".

ב-1990 שיחקה ב"חתונת הדמים" מאת לורקה בבימויו של חנן שניר שהועלתה בתיאטרון הבימה. גילמה את דמותה של הלבנה לבושה לבן כשהיא מטפסת על קיר ומשקיפה על האוהבים האבודים; היא זכתה בפרס פינקל על התפקיד. בהצגה "הדיבוק" בבימויו של חנן שניר (1998) גילמה את דמותה של חנה רובינא המשחקת את לאה, אחת מארבע דמויותיה של הגיבורה במחזה, הרוקדת בתיאטרליות בשולי הבמה ומשקיפה על גורלה של לאה דהיום.

במהלך השנים שיחקה לסירוגין בקאמרי, הבימה, בית ליסין ותיאטרון חיפה.
באופרת הרוק "פיקניק בחוסמסה" מאת חיים נגיד בקאמרי (1990), גילמה את אשתו המתאבדת, יוצאת רוסיה, של עורך דין, עטתה תכריכים ופרצה במחול.
ב-1992 שיחקה בהצגת יחיד "השוטה" במסגרת התיאטרונטו. ההצגה הייתה מורכבת מ-79 פסקאות מתוך 40 מחזות (שכתבו בין השאר שקספיר, טום סטופארד, לואיס קרול, ניטשה, אוסקר ויילד ובקט), אותם ליקטה וביימה רינה ברוך.

ב-1993 הכירה את המחזאי והבמאי חנוך לוין, והחלה לשחק במחזותיו. בין תפקידיה: הילד בן השבע בהצגה "הילד חולם", שולית המענה בהצגה "כריתת ראש" (שתיהן בתיאטרון הבימה) וכרוב עצוב ב"אשכבה" בתיאטרון הקאמרי, תפקיד אותו מגלמת עד היום (2022).

ב-2014 החלה לשחק בתפקיד אנטיגונה בהצגה "אנטיגונה" מאת סופוקלס בבימויו של גדי צדקה בתיאטרון העברי ובהצגה "היריקה" בהבימה מאת גדעון רייכר.

פרדי רוקם כתב עליה במאמר בכתב העת 'תיאטרון':

בשנים 1996–1997 הדריכה שחקנים ולימדה תנועה בקבוצה הצעירה של הבימה. ב-1998 העבירה סדנת משחק וביימה הצגה בנושא הזיקנה בסל"ה - הסטודיו לאמנויות התיאטרון מיסודו של יורם לוינשטיין. בשנים 2008-2008 העבירה סדנאות משחק לבמאים מטעם עיריית תל אביב.

דינה בליי-שור נשואה למנואל שור-בליי ולהם בת, סימונה.

פרסים

 1991 - פרס פינקל על תפקיד הלבנה ב"חתונת הדמים" מאת פדריקו גארסיה לורקה, בימוי חנן שניר, הבימה.

 2006 – פרס הבמה לילדים ונוער לשחקנית השנה על תפקיד הבובה ב"גטו" בתיאטרון אורנה פורת מאת יהושע סובול בבימוי גדי צדקה בתיאטרון העברי.

 2010 – פרס השחקנית על קריאת תפקיד האמא במחזה "שתיקה רועמת" מאת אנדראה באואב, בימוי אורי אגוז, פסטיבל קריאת מחזות בבית ליסין.

תפקידים
תיאטרון

תיאטרון הבימה

 הצגה  מחזאי  במאי  תפקיד  הצגת בכורה חתונת הדמים פדריקו גארסיה לורקה חנן שניר הלבנה, בת הכפר 1990 ירמה פדריקו גארסיה לורקה מיכל פורת מריה 1991 הילד חולם חנוך לוין חנוך לוין הילד 1993 כריתת ראש חנוך לוין חנוך לוין שולית המענה 1996 הדיבוק ש. אנ-סקי חנן שניר חנה רובינא 1998 בית ברנרדה אלבה פדריקו גארסיה לורקה אילן רונן אנגוסטיאס 2001

תיאטרון חיפה

 הצגה  מחזאי  במאי  תפקיד  הצגת בכורה שש נפשות מחפשות מחבר לואיג'י פיראנדלו רנה ירושלמי הנער 1985 חפצים א.ב. יהושע גדליה בסר העוזרת הערביה 1986 בונבנטורה סרז'יו טורנו ז'ילברטו טופנו התאומות 1986 כשהיא רוקדת מרטין שרמן בוב אקרמן חנה בלצר 1986 שידוכין ניקולאי גוגול אילן תורן הדודה 1987 הלילות העליזים של פרנקפורט יוסף מונדי יוסף מונדי היפני והבלדר 1987 סינדרום ירושלים יהושע סובול גדליה בסר האם 1987 יהודי בחצר הדוכס יהודה סומו ז'ילברטו טופנו לוצאטה 1988 נישואי פיגארו פייר בומרשה קטלינה בוז'יאנו קירובינה 1988 מחיר הכבוד יעקב גורדין רוני פינקוביץ' האומנת 2010 ארגנטינה בעז גאון סיני פתר האמא 2011

תיאטרון הקאמרי

 הצגה  מחזאי  במאי  תפקיד  הצגת בכורה דידו ואיניאס (אופרה) הנרי פרסל חנן שניר בנו של יופיטר 1985 פיקניק בחוסמסה חיים נגיד ג'ק מסינגר גיטה 1990 אשכבה חנוך לוין חנוך לוין כרוב עצוב 1999 בדנהיים 1939 אהרן אפלפלד עמרי ניצן-מיכה לבינסון האישה 2006 זה הים הגדול יוסף בר-יוסף דדי ברון האמא 2007

אנסמבל עתים ותיאטרון הקאמרי

 הצגה  מחזאי  במאי  תפקיד  הצגת בכורה המלט ויליאם שייקספיר רנה ירושלמי אופליה 1989 וויצק 91 גאורג ביכנר רנה ירושלמי הדוקטור 1991 ויאמר טקסטים מהתנ"ך רנה ירושלמי 1994 ויאמר וילך טקסטים מהתנ"ך רנה ירושלמי 2003

תיאטרון בית ליסין

 הצגה  מחזאי  במאי  תפקיד  הצגת בכורה דולפינים מאיה שעיה דדי ברון האמא 2008

תיאטרון אנסמבל הרצליה

 הצגה  מחזאי  במאי  תפקיד  הצגת בכורה בשר גבירותיי ורבותי שחר פנקס שיר גולדברג פאני ברבריצי 2011 פימה עמוס עוז נולה צ'לטון אנט 2012 קיגלר: חייו ומותו  עודד ליפשיץ עודד ליפשיץ הדוקטור 2013

בתיאטראות שונים

 הצגה  מחזאי  במאי  תפקיד  תיאטרון  הצגת בכורה שלוש רביעיות יורם פורת יורם פורת נורה תיאטרון הקיבוץ 1995 ינשופות אגי משעול נועה לב משכן האופרה של תל אביב 2004 היריקה גדעון רייכר דניס שמע נירה צוותא 2013

תיאטרון ילדים ונוער

 הצגה  מחזאי  במאי  תפקיד  תיאטרון  הצגת בכורה מנ-טן-טירו-לירוי-לה מריה הלנה וולש הלנה קורקין בכורה בפסטיבל הלילות של יפו 1987 גדא וביש גדא בשביס זינגר הלנה קורקין גדא והנסיכה בכורה בפסטיבל חיפה הראשון להצגות ילדים (פרס ראשון בפסטיבל) 1989 מסע סביב הזנב מנחם עיני מנחם עיני הצגת יחיד 1994 מסעות הקרנף אברהם הפקה פרטית 1996 מכתבים לאחי יאקי מחרז יאקי מחרז האם 2002 המכשפה גליה בארי גליה בארי המכשפה תיאטרון מופע 2003 גטו יהושע סובול גדי צדקה הבובה התיאטרון העברי 2005 קורצ'אק גדי צדקה גדי צדקה הילדה התיאטרון העברי 2009 אנטיגונה סופוקלס גדי צדקה אנטיגונה התיאטרון העברי 2013

"אשכבה" בפסטיבלים בינלאומיים
 2000 – אתונה, יוון; הנובר, גרמניה; בודפשט, הונגריה.
 2001 – ורשה, פולין; ברלין, גרמניה.
 2004 – בוקרשט/סיביו, רומניה; בייג'ינג, סין.
 2006 – איסטנבול, טורקיה; בייג'ינג, סין.
 2007 – צ'כיה.
 2010 – פרם, רוסיה.

"המלט" בפסטיבלים בינלאומיים
 1990 – פסטיבל Theater Formen בראונשוויג, גרמניה.
 1992 – הפסטיבל הבינלאומי של הולנד, אמסטרדם.
 1992 - Brookyn Academy of Music (BAM), ניו יורק, ארצות הברית.

פסטיבלים בארץ

 הצגה/מופע  פסטיבל  מחזאי  במאי  תפקיד  שנה מנטנטירולירולה פסטיבל הלילות של יפו שירים של מריה אלנה וולש הלנה קורקין 1987 המלט פסטיבל עכו שקספיר רנה ירושלמי אופליה 1988 גדא וביש גדא פסטיבל חיפה להצגות ילדים (מקום ראשון בפסטיבל) בשביס זינגר הלנה קורקין גדא והנסיכה 1989 נערות טולדו פסטיבל ישראל יהושע סובול גבי אלדור 1992 השוטה תיאטרונטו עיבוד של רינה ברוך לטקסטים קלאסיים שונים רינה ברוך 1992 הילד חולם פסטיבל ישראל חנוך לוין חנוך לוין הילד 1993 סולטנה אמורה פסטיבל עכו אלישבע גרינבאום גיא עמר 1996 דורה פסטיבל האישה חולון יורם פורת יורם פורת דורה 2000 נחלה פסטיבל עכו הדס עפרת הדס עפרת 2004 אחרון מעמד הפועלים פסטיבל מחזה מקורי בצוותא אוהד קנולר נועה רבן-קנולר 2004 השולחן: עבודת כיתה פסטיבל תיאטרון קצר בצוותא נעמי יואלי נעמי יואלי 2007 שתיקה רועמת פסטיבל בית ליסין אנדריאה באובב אורי אגוז 2010

קולנוע

 סרט  תסריטאי  במאי  תפקיד  שנה ולקחת לך אישה רונית אלקבץ, שלומי אלקבץ רונית אלקבץ, שלומי אלקבץ השכינה 2004 נוזהת אל-פואד יהודה ג'אד נאמן, שירלי רם-עמית, דניאל אביצור יהודה ג'אד נאמן חולת סרטן סופנית 2006 עדים דוממים דינה פרלשטיין דינה פרלשטיין 2008 רוחות באחוזה/הצפון ? דינה פרלשטיין דינה פרלשטיין 2009 מוקי בוערהמשה זונדר לנה וסלבה צ'פליןניצולת שואה 2009 לילות באגם דינה פרלשטיין דינה פרלשטיין דולה 2010אף פעם לא מאוחר מדיעדו פלוקעדו פלוקנורית2011 שכרון מעמקים דינה פרלשטיין דינה פרלשטיין ההתחלפות ערן קולירין ערן קולירין אמא של עודד 2012 על קרח דק דינה פרלשטיין דינה פרלשטיין 2012 תולדותיה של בתיה מ. לאה מאיאס ודייגו רוטמן ברי אלונסו 2013הוצאתו לאור של המשורר המתרן שריג, ישראל ברייטעידן לוימימי2016

טלוויזיה

 סדרה  תסריטאי  במאי  תפקיד  שנה זינזאנה חיים בוזגלו חיים בוזגלו ד"ר נלי 2000 פרנקו וספקטור עמית ליאור עמליה מרגולין 2003 מעורב ירושלמי הרופאה 2008 תמרות עשן נח סטולמן עודד דוידוף יונה מוקד 2009 טקסי דרייבר הפסיכולוגית 2010 סרוגים לייזי שפירא הרופאה 2011 סרוגים לייזי שפירא הרופאה 2011 המיוחדת רותי כנעני 2012

לקריאה נוספת
רשימה חלקית:

 אלוף בן, "בא לעיר: מיטה, מטבח", בעיתון העיר, עמ' 65–72.
 "איזידורה לא רוקדת" - (אמש בתיאטרון), בעיתון מעריב, 1986.
 עופרה טבת, "אופליה היא בסך-הכל ילדה בת 15", בעיתון עולם האשה, 1989, עמ' 64–65, 144.
 תמי לוביץ', "לקחתי בחשבון שאני עלולה להתרסק", 10 במרץ 1992.
 בתיה מלמד, "החיים זה לא פיקניק", בעיתון לאשה, גיליון מספר 2232, 22 בינואר 1990, עמ' 15, 139.
 .Festival – Formen 90', January 1991, p. 25

 נילי לנדסמן, "הגוף עדיין רועד", עיתון תל אביב, אוקטובר 1991.
 ירמי עמיר, "אשה חולמת", במוסף 7 לילות של ידיעות אחרונות, 11 ביוני 1993, עמ' 2–3.
 ציפי שוחט "אנשים בחזית – דינה בליי", במוסף הארץ, 12 בפברואר 1993, עמ' 9.
 ציפי שוחט, "שחקן לא צריך לשלם כל מחיר כדי להרוויח", במוסף גלריה של העיתון הארץ, ינואר 1996.
 פרדי רוקם, "מלאכית בשמי הבימה - תדמיתה של השחקנית דינה בליי", התיאטרון – רבעון לתיאטרון עכשווי, אביב 1999, עמ' 60–62.
 לילך דקל-אבנרי, ריאיון עם דינה בליי-שור, בכתב העת במה, 21 בדצמבר 2004.

קישורים חיצוניים

הערות שוליים

קטגוריה:זוכי פרס הבמה לילדים ונוער
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:בוגרי התיכון החקלאי כפר סילבר
קטגוריה:געתון: אישים
קטגוריה:בוגרות בית הספר למשחק של סמינר הקיבוצים
קטגוריה:בוגרי בית הספר למשחק של סמינר הקיבוצים
קטגוריה:שחקניות קולנוע חרדי
קטגוריה:ישראליות שנולדו ב-1957
קטגוריה:ישראלים שנולדו ב-1957